Sciant omnes Dei et sancte ecclesiæ fideles, presentes et futuri, quod Ademarus, Porensis canonicus, et frater ejus Armannus, divina gratia inspirati, Deo et sanctis apostolis Petro et Paulo et senioribus Cluniacensis cenobii dederunt unum mansum in pago Diensi juxta castrum Aurel, totum cum appendiciis, molinis, pratis, vineis, boscum etiam in Serro Adraldi, et vineam Otgerensem, et unam condaminam in villa Trevetes, super fluvium Dromam. Hanc donationem laudaverunt et firmaverunt fratres eorum, Bermundus, Wilelmus, Attenulfus.